Einnig má nálgast nánari upplýsingar um námskeiðin hér til hliðar . Klókir krakkar er meðferðarúrræði sem var þróað hjá áströlsku rannsóknarmiðstöðinni Macquire University Anxiety Research Unit ( MUARU ) í samvinnu við Ronald M. Rapee og samstarfsmenn hans . BUGL sá um að koma í gagnið íslenskri útgáfu námskeiðsins árið 2005 . Um er að ræða meðferðarúrræði fyrir börn á aldrinum 10 - 12 ára sem eru með hamlandi kvíða og foreldra þeirra . Námskeiðið er ekki ætlað börnum á einhverfurófi . Opið er fyrir skráningu . Skráningin er rafræn á Mitt Reykjanes ( www.mittreykjanes.is ) . Námskeiðið er niðurgreitt að stærstum hluta af skólaþjónustu . Námskeiðskostnaður er 20.000 kr ( námskeiðsgögn og pizzuveisla innifalin ) . Foreldrar barna sem hafa hamlandi einkenni ofvirkni og / eða athyglisbrest ( ADHD ) samkvæmt formlegri skimun eða fullnaðargreiningu geta sótt námskeiðið . Efni námskeiðsins hentar best fyrir foreldra barna á aldrinum 5 - 12 ára , sem ekki hafa margar eða flóknar fylgiraskanir . Kennt verður í Fjölskyldusetrinu í Reykjanesbæ , Skólavegi 1 . Námskeiðið er alls sex skipti , tvær klukkustundir í senn . Kennt verður á þriðjudögum sem hér segir : Leiðbeinendur eru Hulda María og Lára Björg sálfræðingar hjá fræðslusviði Reykjanesbæjar . Frekari upplýsingar um námskeiðið veitir Hulda María í síma 421-6700 og í tölvupósti hulda.m.einarsdottir@reykjanesbaer.is Klókir litlir krakkar Klókir litlir krakkar er námskeið fyrir foreldra barna í leikskólum og yngstu bekkjum grunnskólans , sem eru í áhættuhópi fyrir að þróa með sér kvíðaraskanir . Námskeiðið miðar að því að fræða foreldra um eðli kvíða og kenna þeim leiðir til þess að takast á við kvíðahegðun barna sinna og auka sjálfstraust þeirra . Vonast er til að með námskeiðinu verði hægt að minnka kvíðahegðun barna og í sumum tilfellum koma í veg fyrir að börn þrói með sér kvíðaröskun seinna meir . Foreldrar barna á aldrinum 3 - 8 ára sem farin eru að sýna fyrstu merki óöryggis og kvíða geta sótt námskeiðið . Við skráningu eru foreldrar beðnir um að svara stuttum spurningalista um stöðu barnsins . Vegna mikillar eftirspurnar verður boðið upp á tvö námskeið á vorönn 2020 . Fyrra námskeiðið verður haldið á tímabilinu 22. janúar til 11. mars og er ætlað foreldrum barna á aldrinum 3 til 8 ára . Seinna námskeiðið verður haldið á tímabilinu 10. febrúar til 30. mars og er ætlað foreldrum barna 9 til 11 ára ( 3. - 5. bekkur ) . Námskeiðinu er ætlað að mæta þörfum foreldra barna sem hafa til þessa ekki getað nýtt sér Klóka litla krakka né Klóka krakka vegna aldurs barnanna . Á seinna námskeiðinu verður stuðst við námsefni Klókra lítilla krakka þar sem sérstakt tillit er tekið til aldurs og þroska . Er þetta tilraunaverkefni og árangur þess metinn að námskeiði loknu . Næstu námskeið eru skipulögð á vorönn 2020 . Námskeið 1 ( 3 - 8 ára ) - Fyrirkomulag Kennt verður í Fjölskyldusetrinu í Reykjanesbæ , Skólavegi 1 . Námskeiðið samanstendur af sex kennslustundum sem dreifast á átta vikur . Kennt verður á miðvikudögum sem hér segir : Leiðbeinendur eru Hulda María Einarsdóttir og Kristín Guðrún Reynisdóttir sálfræðingar hjá skólaþjónustu . Námskeið 2 ( 9 - 11 ára ) - Fyrirkomulag Kennt verður í Fjölskyldusetrinu í Reykjanesbæ , Skólavegi 1 . Námskeiðið samanstendur af sex kennslustundum sem dreifast á átta vikur . Kennt verður á mánudögum sem hér segir : Leiðbeinendur eru Kristín Guðrún Reynisdóttir sálfræðingur hjá skólaþjónustu og Elín Guðmundsdóttir sálfræðingur hjá fjölskyldudeild . Skráningin er rafræn á Mitt Reykjanes ( www.mittreykjanes.is ) . Taka skal fram hvort námskeiðið foreldrar kjósa . Hægt er að greiða með því að millifæra á reikning nr. 121-26-1 kt. 470794-2169 , með skýringunni : Klókir litlir krakkar . Kvittun greiðslu skal senda á netfangið einar.t.einarsson@reykjanesbaer.is . Námskeið 1 : Frekari upplýsingar um námskeiðið veitir Hulda María í síma 421-6700 og í tölvupósti hulda.m.einarsdottir@reykjanesbaer.is Námskeið 2 : Frekari upplýsingar um námskeiðið veitir Kristín Guðrún í síma 421-6700 og í tölvupósti kristin.g.reynisdottir@reykjanesbaer.is